Ehdotus NEUVOSTON PÄÄTÖS yhdeksännen Euroopan kehitysrahaston varojen mukauttamisesta Itä-Timorin demokraattisen tasavallan liityttyä AKT-EY-kumppanuussopimukseen

(komission esittämä)

PERUSTELUT

Itä-Timor hyväksyttiin 16 päivänä toukokuuta 2003 [1] AKT-EY-kumppanuussopimuksen, jäljempänä 'Cotonoun sopimuksen', allekirjoittajaksi. Liittymisen hyväksymistä koskevan AKT-EY-ministerineuvoston päätöksen mukaan Itä-Timor ei voisi välittömästi saada varoja yhdeksännestä Euroopan kehitysrahastosta (EKR) vaan ainoastaan alueelliseen yhteistyöhön varatuista varoista väliaikaisen erityisjärjestelyn mukaisesti.

[1] AKT-EY-ministerineuvoston päätös N:o 1/2003, tehty 16 päivänä toukokuuta 2003, Itä-Timorin demokraattisen tasavallan liittymisestä AKT-EY-kumppanuussopimukseen (EYVL L 141, 7.6.2003, s. 25).

Yhteisneuvoston päätöksessä ei otettu huomioon sitä, että Cotonoun sopimuksen ratifioinnin jälkeen Itä-Timor ei enää täytä sen kehitysavun antamisen ehtoja, jota tähän mennessä on annettu neuvoston asetuksen (ETY) N:o 443/92 (ALA-asetuksen) [2] nojalla. Itä-Timor ei toistaiseksi ole ratifioinut Cotonoun sopimusta.

[2] ALA-asetuksen 1 artikla: "Yhteisö jatkaa ja laajentaa yhteisön yhteistyötä Aasian ja Latinalaisen Amerikan kehitysmaiden, jäljempänä 'ALA-kehitysmaat', kanssa, jotka eivät ole allekirjoittaneet Lomén sopimusta [tai soveltuvin osin Cotonoun sopimusta] ja jotka eivät kuulu Välimeren alueen kolmansien maiden kanssa harjoitetun yhteisön yhteistyöpolitiikan piiriin."

Jotta Itä-Timor voisi ratifioida sopimuksen ja tulla sen täysivaltaiseksi sopimuspuoleksi, komissio esittää yhdeksännestä EKR:sta osoitettavaksi käyttöön varoja, joiden avulla Itä-Timorin kehitystarpeet voidaan täyttää, kunnes yhdeksännen EKR:n seuraaja tulee voimaan.

Cotonoun sopimuksen rahoituspöytäkirjan 1 kohdassa vahvistetaan sopimuksen alun perin allekirjoittaneille AKT-valtioille annettavan yhteisön rahoitustuen kokonaismäärä. Koska 16 päivänä toukokuuta 2003 tehdyllä AKT-EY-ministerineuvoston päätöksellä N:o 1/2003 hyväksyttiin Itä-Timorin liittyminen Cotonoun sopimukseen ja koska kyseisen sopimuksen 94 artiklan 1 kohdan mukaan uuden valtion liittyminen ei saa vahingoittaa sopimuksen allekirjoittaneille AKT-valtioille kehitysrahoitusyhteistyötä koskevista määräyksistä johtuvia etuja, komissio ehdottaa, että EU:n ministerineuvosto mukauttaa Cotonoun sopimuksen [3] 62 artiklan 2 kohdan a alakohdan ja AKT-EY-kumppanuussopimuksen rahoituspöytäkirjan mukaisesta yhteisön tukien rahoituksesta ja hoidosta tehdyn sisäisen sopimuksen (2000/220/EY) [4] 1 artiklan 5 kohdan mukaisesti AKT-maille yhdeksännestä EKR:stä annettavien yhteisön rahoitusvarojen määrät, jotta Itä-Timor voisi saada käyttöönsä EKR-varoja yhdeksännen EKR:n loppukaudella.

[3] "... Sopeuttamista sovelletaan (myös), jos tähän sopimukseen liittyy uusia AKT-valtioita".

[4] "Varojen määriä voidaan neuvoston yksimielisellä päätöksellä mukauttaa myös AKT-EY-kumppanuussopimuksen 62 artiklan 2 kohdan mukaisesti."

Jotta Itä-Timorille myönnettävien varojen määrä voitaisiin pitää samalla tasolla kuin mitä sille ALA-säädöksen mukaisesti myönnettäisiin (9 miljoonaa euroa vuonna 2005), Itä-Timorin kehitystarpeiden huomioon ottamiseksi tarvittavien rahoitusvarojen määrän yhdeksännen EKR:n seuraajan voimaantuloa edeltävänä siirtymäkautena arvioidaan olevan 18 miljoonaa euroa.

Ehdotus NEUVOSTON PÄÄTÖS yhdeksännen Euroopan kehitysrahaston varojen mukauttamisesta Itä-Timorin demokraattisen tasavallan liityttyä AKT-EY-kumppanuussopimukseen

EUROOPAN UNIONIN NEUVOSTO, joka

ottaa huomioon Euroopan yhteisöjen perustamissopimuksen,

ottaa huomioon komission ehdotuksen [5],

[5] EUVL C [...], [...], s. [...].

ottaa huomioon Cotonoussa 23 päivänä kesäkuuta 2000 allekirjoitetun AKT-EY-kumppanuussopimuksen,

ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT-EY-kumppanuussopimuksen rahoituspöytäkirjan mukaisesta yhteisön tukien rahoituksesta ja hoidosta ja erityisesti sen 1 artiklan 5 kohdan,

sekä katsoo seuraavaa:

(1) Itä-Timorista tuli 16 päivänä toukokuuta 2003 tehdyllä AKT-EY-ministeri neuvoston päätöksellä N:o 1/2003 AKT-EY-kumppanuussopimuksen alle kirjoittaja. Päätöksen mukaan Itä-Timor ei voisi välittömästi saada varoja yhdeksännestä Euroopan kehitysrahastosta (EKR) vaan ainoastaan alueelliseen yhteistyöhön varatuista varoista väliaikaisen erityisjärjestelyn mukaisesti.

(2) Neuvoston päätöksessä ei otettu huomioon sitä, että Cotonoun sopimuksen ratifioinnin jälkeen Itä-Timor ei enää täytä sen kehitysavun antamisen ehtoja, jota tähän mennessä on annettu neuvoston asetuksen (ETY) N:o 443/92 (ALA-asetuksen) nojalla.

(3) AKT-EY-kumppanussopimuksen 94 artiklan 1 kohdan kolmannen alakohdan mukaan sopimukseen liittyvällä valtiolla on samat oikeudet ja velvollisuudet kuin AKT-valtioilla. Liittyminen ei saa vahingoittaa sopimuksen allekirjoittaneille AKT-valtioille kehitys rahoitusyhteistyötä koskevista määräyksistä johtuvia etuja.

(4) Sopimuksen 62 artiklan 2 kohdan a alakohdan mukaan sopimuspuolet mukauttavat liitteessä I olevassa rahoituspöytäkirjassa tarkoitetut varojen määrät, jos sopimukseen liittyy uusia AKT-valtioita, jotka eivät ole osallistuneet sopimusneuvotteluihin. Sisäisen sopimuksen 1 artiklan 5 kohdan mukaan rahoitusvaroja voidaan mukauttaa myös AKT-EY-kumppanuussopimuksen 62 artiklan 2 kohdan mukaisesti neuvoston yksimielisellä päätöksellä.

(5) Jotta Itä-Timor voisi ratifioida AKT-EY-sopimuksen ja tulla sen täysivaltaiseksi sopimuspuoleksi, yhdeksännestä EKR:sta esitetään osoitettavaksi käyttöön varoja, joiden avulla Itä-Timorin kehitystarpeet voidaan täyttää, kunnes yhdeksännen EKR:n seuraaja tulee voimaan.

(6) Itä-Timorin kehitystarpeiden huomioon ottamiseksi tarvittavien rahoitusvarojen määrän yhdeksännen EKR:n seuraajan voimaantuloa edeltävänä siirtymäkautena arvioidaan olevan 18 miljoonaa euroa,

ON PÄÄTTÄNYT SEURAAVAA:

1 artikla

Jäsenvaltiot mukauttavat sisäisen sopimuksen 1 artiklassa tarkoitetut yhdeksännen EKR:n varojen määrät lisäämällä niihin 18 miljoonaa euroa.

Määrä koostuu seuraavista jäsenvaltioiden osuuksista:

Jäsenvaltio // Osuus

(miljoonaa euroa)

Belgia // 0,71

Tanska // 0,39

Saksa // 4,20

Kreikka // 0,23

Espanja // 1,05

Ranska // 4,37

Irlanti // 0,11

Italia // 2,26

Luxemburg // 0,05

Alankomaat // 0,94

Itävalta // 0,48

Portugali // 0,17

Suomi // 0,27

Ruotsi // 0,49

Yhdistynyt kuningaskunta // 2,28

// 18,00

2 artikla

Tämä päätös tulee voimaan päivänä, jona se tehdään. Se annetaan tiedoksi AKT:n ministerineuvostolle.

Tehty Brysselissä

Neuvoston puolesta

Puheenjohtaja